Clayhills saapui Suomeen (Vaasaan) jääkärien pääjoukon mukana jääkäriyliluutnantiksi ylennettynä 25. helmikuuta 1918. Hänet komennettiin 5. jääkäripataljoonan 1. komppanian päälliköksi, 24. maaliskuuta hänet siirrettiin komppaniansa kera 10. jääkäripataljoonaan, jossa hänen komppaniansa sai järjestysnumeron 3. Clayhills johdatti komppaniansa Suomen sisällissodassa sotatoimiin Tampereelle jossa komppania toimi osana piiritysjoukkoja sekä Viipurin valloitukseen.